Windows Server

**Windows Server** er en serie operativsystemer for servere utgitt av Microsoft siden 2003. Den første varianten som ble utgitt under dette navnet var Windows Server 2003. Imidlertid var den første serverutgaven av Windows Windows NT 3.1 Advanced Server, etterfulgt av Windows NT 3.5 Server, Windows NT 3.51 Server, Windows NT 4.0 Server, og Windows 2000 Server. Windows 2000 Server var den første servervarianten som inkluderte Active Directory, DNS-Server, DHCP-Server, Group Policy, samt mange andre funksjoner som brukes i dag.

## Utgivelser

### Fullutgivelser
Tradisjonelt støttet Microsoft Windows Server utgivelsene i ti år, med fem års vanlig kundestøtte og ytterligere fem år av utvidet støtte. Disse utgivelsene tilbyr også et grafisk brukergrensesnitt (GUI). Før ga Microsoft ut en større oppdatering av Windows Server hvert fjerde år, med en mindre oppdatering utgitt to år etter en stor utgivelse. Mindre oppdateringer hadde et «R2»-suffiks i navnet. I oktober 2018 brøt Microsoft denne tradisjonen med utgivelsen av Windows Server 2019, som skulle ha vært «Windows Server 2016 R2». Windows Server 2022 var også en mindre oppdatering av forgjengeren.

Fullutgivelsene av Windows Server:

* Windows Server 2003 (April 2003)
* Windows Server 2003 R2 (Desember 2005)
* Windows Server 2008 (Februar 2008)
* Windows Server 2008 R2 (Oktober 2009)
* Windows Server 2012 (September 2012)
* Windows Server 2012 R2 (Oktober 2013)
* Windows Server 2016 (September 2016)
* Windows Server 2019 (Oktober 2018)
* Windows Server 2022 (August 2021)

### Spesielle utgivelser
* Windows Storage Server (en utgave av Windows Server 2003 til 2016)
* Windows HPC Server 2008
* Windows HPC Server 2008 R2
* Windows Home Server (en utgave av Windows Server 2003)
* Windows Home Server 2011 (en utgave av Windows Server 2008 R2)
* Windows Hyper-V Server (en gratis utgave av Windows Server 2008 og senere)
* Windows MultiPoint Server (utgått)
* Windows Essentials Server (utgått)
* Windows Essential Business Server (utgått)

### Halvårlige utgivelser
Etter utgivelsen av Windows Server 2016 forsøkte Microsoft å gi ut nye versjoner på samme måte som med Windows 10, ved at det ble gitt ut to versjoner/oppdateringer i året. De laget en Semi-Annual Channel (SAC)-versjon av Windows Server hvor det ble sluppet to nye versjoner i året som var støttet i 18 måneder. juli 2021 annonserte Microsoft slutten for de halvårlige utgivelsene av Windows Server.

SAC-versjonene var bare tilgjengelig som en del av Microsofts abonnement-tjenester, inkludert Software Assurance, Azure Marketplace, og Visual Studio abonnementer. Disse versjonene tilbyr ikke et grafisk brukergrensesnitt.

De syv halvårlige utgivelsene er:

* Windows Server, versjon 1709 (støttes til 9 April 2019)
* Windows Server, versjon 1803 (støttes til 12 November 2019)
* Windows Server, versjon 1809 (støttes til 10 November 2020)
* Windows Server, versjon 1903 (støttes til 8 Desember 2020)
* Windows Server, versjon 1909 (støttes til 11 September 2021)
* Windows Server, versjon 2004 (støttes til 14 Desember 2021)
* Windows Server, versjon 20H2 (støttes til 11 August 2022)

## Se også

* NetWare
* Novell Open Enterprise Server

## Referanser


## Eksterne lenker
*